Z A P I SN I K

10. sjednice Vijeća Mjesnog odbora Kozari Bok,                                                              održane 22. ožujak 2022. godine, u prostorijama Mjesnog odbora Kozari Bok
s početkom u 18,00 sati

NAZOČNI ČLANOVI VIJEĆA:
1. Joso Barišić
2. Marijan Vuksan
3. Mladen Sertić
4. Josipa Štavlić

NENAZOČNI ČLANOVI VIJEĆA:
1. Dorja Benusi

Predsjednik Vijeća, konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća. 
Bez rasprave i bez izmjena, Vijeće jednoglasno prihvaća tekst zapisnika sa 9. sjednice Vijeća Mjesnog odbora Kozari Bok. 
S obzirom da nema primjedbi, prijedlog dnevnog reda  daje na glasovanje i nakon provedenog glasovanja Vijeće jednoglasno utvrđuje:

D N E V N I   R E D:

1. Zakup zemljišta
2. Aktualna komunalna problematika
3. Korištenje prostora
            4.   Razno: Izvješća, pitanja i prijedlozi.

Ad 1 Zakup zemljišta


Predsjednik upoznaje nazočne članove Vijeća sa pristiglim zahtjevom za zakup zemljišta koji su svi dobili u materijalima.
Otvara raspravu.

Nakon kraće rasprave Vijeće jednoglasno donosi

Z a k l j u č a k
o zakupu zemljišta oznake dio
 k. č. 466/2 i dio k.č.868  k.o. Žitnjak


1. Vijeće Mjesnog odbora Kozari Bok u postupku davanja očitovanja na temelju dopisa Gradskog ureda za upravljanjem imovinom i stanovanje KLASA: 940-01/21-002/507; URBROJ: 251-11-33-2/004-22-4  na k. č. 466/2 i dio k.č.868  k.o. Žitnjak nema potreba za navedenim zemljištem te je suglasno da se isto da u zakup.

2. Ovaj zaključak dostaviti će se Vijeću Gradske četvrti Peščenica – Žitnjak na daljnje postupanje.
Ad.2. Aktualna komunalna problematika

Predsjednik Vijeća naglašava da u daljnjem radu Vijeća u budućem vremenu bi trebalo Gradu zagrebu predložiti da zemljišta koja su u većem dijelu u privatnom vlasništvu ,a koje se ne održava da se u interesu stanovnika pretvori u zelenu zonu i parkiralište.

Z A K LJ U Č A K
o razrješenju potpredsjednika i izboru nove potpredsjednice
Vijeća Mjesnog odbora Kozari Bok 


1. Vijeće Mjesnog odbora Kozari Bok izglasalo je nepovjerenje potpredsjednici Vijeća Dorji Benussi te se ista razrješuje dužnosti danom održavanja sjednice Vijeća, 25. veljače 2022.

2. Za potpredsjednicu Vijeća Mjesnog odbora Kozari Bok izabrana je Josipa Štavlić.

3. 	Ovaj će zaključak biti objavljen na oglasnoj ploči u sjedištu Mjesnog odbora Kozari Bok.


Ad.3.  Korištenje prostora

Predsjednik upoznaje Vijeće sa pristiglim zahtjevom stranke 365 MILAN BANDIĆ – KOZARI Bok i PUTEVI za korištenje prostora. Vijeće odbija raspravu o isto te se protivi davanju termina kako su traženi u zahtjevu.

Vijeće jednoglasno i bez rasprave donosi

Z A K LJ U Č A K
o povremenom 
korištenju prostora MS Kozari Bok


1. Vijeće Mjesnog odbora Kozari Bok odobrava korištenje prostora BANDIĆ MILAN 365 političkoj stranci, podružnica Kozari Putevi.

2. 	Prostor će koristiti u terminima svaki ponedjeljak od 17,00-19,00 sati.


Z A K LJ U Č A K
o povremenom 
korištenju prostora MS Kozari Bok


1. Vijeće Mjesnog odbora Kozari Bok odobrava korištenje prostora BANDIĆ MILAN 365 političkoj stranci, podružnica Kozari Bok.

2. 	Prostor će koristiti u terminima svaki ponedjeljak od 17,00-19,00 sati.

Predsjednik napominje da je pristigao zahtjev za preimenovanjem stajališta koji je poslan u materijalima te otvara raspravu.

Bez rasprave i jednoglasno Vijeće donosi 


Z A  K LJ U Č A K
o izmjeni naziva na tramvajskom i
 autobusnom stajalištu u Ul. Grada Gospića



1. Vijeće Mjesnog odbora Kozari Bok predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet zatraži izmjenu naziva autobusnog i tramvajskog stajališta na nadstrešnici u Ulici grada Gospića u Poslovna zona Žitnjak.

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Z A  K LJ U Č A K
o izmjeni naziva na tramvajskom i
 autobusnom stajalištu u Ul. Grada Gospića



1. Vijeće Mjesnog odbora Kozari Bok predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet zatraži izmjenu naziva autobusnog stajališta na nadstrešnici u Ulici grada Gospića u Poslovna zona Slavonska.

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Ad.4. Razno: Izvješća, pitanja i prijedlozi.

Izvješća i informacije su primljene na znanje.
Zapisnik sastavio:
_____________

                                                                                                            Predsjednik
                                                                                                 Vijeća Mjesnog odbora
   Kozari Bok						         
             Joso Barišić
